<classify> Timu hizo zilikwenda kujichimbia sehemu tofauti kujiandaa na mechi hiyo ambayo Yanga ilikuwa Mbeya na Azam ilikuwa Zanzibar.Azam iliwasili jana mchana na kwenda moja kwa moja kambini kwao Chamazi na Yanga ilitarajiwa kuwasili jana jioni na ambapo itajichimbia kwenye moja ya hoteli za Dar es Salaam.Zikiwa Zanzibar na Mbeya, timu hizo zilicheza mechi za kirafiki na timu tofauti na zote zilipata matokeo mazuri.Akizungumza na gazeti hili juzi kocha wa Yanga, Van de Pluijm alisema anashukuru kambi hiyo ya takriban wiki moja imeimarisha kikosi chake.Tumecheza mechi kadhaa tukiwa huku Mbeya na kupata nafasi ya kuangalia kikosi changu, naamini kimeimarika na tupo tayari kucheza na Azam, alisema Pluijm.Kwa upande wa Azam, kocha wake Stewart Hall alisema timu yake imeiva vya kutosha kucheza na Yanga na kuifunga Jumamosi.Vijana wangu wako kwenye hali nzuri, matatizo ya umaliziaji kwenye safu ya ushambuliaji yamepungua lakini hayanizuii kufanya vizuri katika mechi zangu, alisema.Alisema anaamini mechi ya Jumamosi itakuwa ngumu kwani Yanga ni timu kubwa na ina kikosi kizuri pia lakini wamejiandaa kucheza nacho.Mechi itakuwa ngumu lakini hatuiogopi Yanga, tutacheza nayo na naamini matokeo yetu yatakuwa mazuri, alisema.Mechi hiyo inatarajiwa kuwa ya vuta nikuvute kutokana na timu hizo kusumbuana mara kwa mara zinapokutana.Msimu uliopita pia zilikutana kwenye mechi ya ngao ya jamii ambapo Yanga ilishinda mabao 3-0.Mara ya mwisho zilikutana mwezi uliopita kwenye mechi ya robo fainali ya michuano ya Kombe la Kagame ambapo Azam ilishinda kwa mikwaju ya penalti 5-4 na baadae kutwaa ubingwa kwa kuifunga Gor Mahia kwenye fainali.Katika ligi ya msimu uliopita, timu hizo zote zilitoka sare ya mabao 2-2 katika mechi ya kwanza na mechi ya pili Yanga ilifungwa mabao 2-1.  <topic>: MICHEZO 